ananddey/assamese-wiki-corpus huggingface dataset:
যোগাযোগ কলা

যোগাযোগ কলা গ্ৰন্থখনৰ লিখক নীৰাজনা মহন্ত বেজবৰা। বনলতা প্ৰকাশনৰ পৰা ২০০৫ চনৰ ডিচেম্বৰ মাহত প্ৰকাশিত এই গ্ৰন্থখনত যোগাযোগৰ সামগ্ৰিক ধাৰণা, সংজ্ঞা, ইয়াৰ বিভাজন, পদ্ধতি, ভাষিক যোগাযোগ, ভাষাভিন্ন যোগাযোগ, জনসম্পৰ্ক ৰক্ষাৰ লগতে আনুষ্ঠানিক, অনানুষ্ঠানিক যোগাযোগৰ উদাহৰণ, গৱেষণা-পত্ৰ আৰু প্ৰবন্ধ লিখাৰ ধৰণ, ইয়াৰ নীতি-নিয়ম, ৰেডিঅ’ লেখন, চিনেমা আৰু টেলিভিছনৰ বাবে লেখন আদি বিষয়সমূহ সামৰি লোৱা হৈছে।

লেখকৰ পৰিচয়

নীৰাজনা মহন্ত বেজবৰা হৈছে এগৰাকী অসমীয়া সাহিত্যিক, অনুবাদক, অধ্যাপক। তেখেত বৰ্তমান ডিব্ৰুগড় বিশ্ববিদ্যালয়ৰ অসমীয়া বিভাগৰ অধ্যাপক। বিংশ শতিকাৰ শেষৰফালে তুলনামূলক ভাৰতীয় সাহিত্য বিষয়ত গৱেষণামূলক গ্ৰন্থ প্ৰকাশ কৰা নীৰাজনা মহন্ত বেজবৰা বৰ্তমান সময়ত ‘তুলনামূলক ভাৰতীয় সাহিত্য’ বিষয়ৰ এগৰাকী অগ্ৰণী গৱেষক। সেইদৰে অসমীয়া অনুবাদ সাহিত্যৰ ক্ষেত্ৰখনতো তেখেতৰ নামটো প্ৰতিনিধিত্বমূলক।

গ্ৰন্থ বিৱৰণ

গ্ৰন্থখনত সৰ্বমুঠ দুটা খণ্ড আছে। ইয়াৰে প্ৰথম খণ্ডটোৰ নাম যোগাযোগৰ কৌশল আৰু দ্বিতীয় খণ্ডটোৰ নাম যোগাযোগৰ মাধ্যম।
প্ৰথম খণ্ডটোৰ বিষয়বস্তুসমূহ হ’ল
১. প্ৰস্তাৱনা,
১.১ পৰিচয়,
১.২ যোগাযোগৰ পদ্ধতি,
১.৩ যোগাযোগৰ শ্ৰেণী বিভাজন,
১.৪ আনুষ্ঠানিক আৰু অনানুষ্ঠানিক যোগাযোগ,
২. ভাষিক যোগাযোগ,
২.১ যোগাযোগ আৰু ভাষা,
২.২ ভাষা প্ৰয়োগৰ কলা-কৌশল,
২.২.১ শব্দ,
২.২.২ বাক্য গাঁথনি,
২.৩ লিখিত যোগাযোগত অনুচ্ছেদ,
২.৩.১ অনুচ্ছেদ বিভাজন,
২.৩.২ অনুচ্ছেদ গঠন,
২.৩.৩ অনুচ্ছেদৰ দৈৰ্ঘ্য,
২.৩.৪ অনুচ্ছেদ নিৰ্মাণৰ কিছুমান কলা-কৌশল,
২.৪ লিখিত যোগাযোগত বিৰাম চিহ্ন,
২.৫ লিখিত যোগাযোগত অন্যান্য নিৰ্দেশক চিহ্ন,
২.৬ উৎকৃষ্ট লেখন আৰু লেখক,
২.৬.১ লেখক,
২.৬.২ ভাল লেখনৰ সাধাৰণ কৌশল,
২.৬.৩ ভাল লেখনৰ গুণাৱলী,
৩. ভাষাভিন্ন যোগাযোগ,
৩.১ শৰীৰ-ভাষা সম্পৰ্কীয়,
(ব্যক্তিগত বাহ্যিক ৰূপ, দেহভংগী, অংগ সংকেত, মুখভংগী, চাক্ষুষ অভিব্যক্তি),
৩.২ স্থানিক দূৰত্ব সম্পৰ্কীয়,
৩.৩ বাছনিক লক্ষণ,
(মাতৰ তীব্ৰতা, বেগ, কণ্ঠস্বৰৰ কম্পন, উচ্চাৰণৰ স্পষ্টতা, উচ্চাৰণৰ শুদ্ধতা, স্বৰ নিয়ন্ত্ৰণ, সাময়িক বিৰতি),
৩.৪ সময়নিষ্ঠা সম্পৰ্কীয়,
৪. জনসম্পৰ্ক ৰক্ষা আৰু যোগাযোগ,
৫. কেইবিধমান আনুষ্ঠানিক যোগাযোগ,
৫.১ সাক্ষাৎকাৰ,
(কোনো পদত নিযুক্তি বা কোনো পাঠ্যক্ৰমত নামভৰ্তিৰ বাবে সাক্ষাৎকাৰ, তথ্য আহৰণৰ বাবে সাক্ষাৎকাৰ),
৫.২ সামুহিক যোগাযোগ,
৫.২.১ সভা বা মিটিং,
৫.২.২ আলোচনাচক্ৰ আৰু অধিবেশন,
৫.২.৩ সামূহিক আলোচনা,
৫.৩ গৱেষণা-পত্ৰ আৰু প্ৰবন্ধ

দ্বিতীয় খণ্ডটোৰ বিষয়বস্তুসমূহ হ’ল-
১. প্ৰস্তাৱনা,
১.১ আলেখ লেখন,
১.২ পাঠকৰ বাবে লেখন আৰু শ্ৰোতা-দৰ্শকৰ বাবে লেখন,
২. ৰেডিঅ' লেখন,
২.১ ৰেডিঅ' লেখনৰ সুবিধা আৰু অসুবিধা,
২.২ ৰেডিঅ' লেখনৰ প্ৰকাৰ,
২.৩ ৰেডিঅ' লেখনৰ কলা-কৌশল,
২.৩.১ বাতৰি,
২.৩.২ কথিকা,
২.৩.৩ ৰেডিঅ' আলোচনা,
২.৩.৪ ৰেডিঅ' নাটক,
২.৩.৫ ৰূপক বা আলেখ্য,
৩. চিনেমা আৰু টেলিভিছনৰ বাবে লেখন,
৩.১ দৃশ্য-শ্ৰব্য মাধ্যম,
৩.২ মঞ্চ, চিনেমা আৰু টেলিভিছনৰ বাবে নাট্য লেখনৰ পাৰ্থক্য,
৩.৩ চিত্ৰনাট্য লেখন,
৩.৩.১ পৰিচয়,
৩.৩.২ চিত্ৰনাট্য লেখনৰ কৌশলবিধি,
(দৃশ্য-শ্ৰব্য কল্পনা; অনিশ্চিত বৰ্তমান কালত উপস্থাপন; সাধাৰণ লেখন আৰু চিত্ৰনাট্য লেখন; চিত্ৰনাট্যৰ ভাষা :শ্বট, দৃশ্য, ছিকুৱেন্স; চিত্ৰনাট্য লেখনত লেখকৰ সীমাবদ্ধতা),
৩.৩.৩ সাহিত্যৰ দৃশ্য-শ্ৰব্য মাধ্যমলৈ ৰূপান্তৰ,
৩.৪ সামৰণি

পৰিশিষ্ট অধ্যায়ত সন্নিৱিষ্ট বিষয়বস্তুসমূহ হ’ল-
১.প্ৰাসংগিক শব্দাৱলী

তথ্য সংগ্ৰহ

শ্ৰেণী:অসমীয়া গ্ৰন্থ
ফিনো পেমেণ্টছ বেংক

সাধাৰণতে ফিনো পেমেণ্টছ বেংক নামেৰে জনাজাত ফিনো পেমেণ্টছ বেংক লিমিটেড হৈছে মহাৰাষ্ট্ৰৰ মুম্বাইত মুখ্য কাৰ্যালয় থকা ভাৰতীয় পেমেণ্টছ বেংক। ২০১৫ চনত নিগমিত হোৱা এই বেংকটোৱে ২০১৭ চনত কাৰ্য্যকলাপ আৰম্ভ কৰে। এই বেংকখন হৈছে ডিজিটেল বেংকিং আৰু বিত্তীয় অন্তৰ্ভুক্তিৰ সমাধান আগবঢ়োৱা বিত্তীয় প্ৰযুক্তি কোম্পানী ফিনো পেটেকৰ সহযোগী।

ইতিহাস

ফিনো পেমেণ্টছ বেংকক ২০১৫ চনত ভাৰতীয় ৰিজাৰ্ভ বেংকে পেমেণ্ট বেংক হিচাপে কাম কৰাৰ অনুজ্ঞাপত্ৰ প্ৰদান কৰিছিল। ২০১৭ চনৰ জুলাই মাহত আৰম্ভ হোৱা এই বেংকটোৱে ভাৰতৰ ১৪খন ৰাজ্যৰ ৪১০টা শাখাৰে কাম-কাজ আৰম্ভ কৰিছিল। ইয়াত চেভিংছ একাউণ্ট, কাৰেণ্ট একাউণ্ট, আৰু ধন স্থানান্তৰ সেৱা আদিৰ লগতে বহুতো বেংকিং সেৱা আগবঢ়োৱা হয়।
২০১৮ চনৰ অক্টোবৰ মাহত ফিনো পেমেণ্টছ বেংকে আইচিআইচিআই লম্বাৰ্ডৰ সৈতে অংশীদাৰিত্ব কৰি গ্ৰাহকসকলক জীৱন বীমা সামগ্ৰী আগবঢ়ায়।

ইউনিফাইড পেমেণ্টছ ইন্টাৰফেচ (ইউপিআই) আৰু ভাৰত বিল পেমেণ্ট চিষ্টেম (বিবিপিএছ) ব্যৱহাৰ কৰি গ্ৰাহকসকলক ডিজিটেল পেমেণ্ট কৰিবলৈ সক্ষম কৰিবলৈ ভাৰতীয় ৰাষ্ট্ৰীয় পেমেণ্ট কৰ্প’ৰেশ্যন (এনপিচিআই)ৰ সৈতেও সহযোগিতা আগবঢ়ায়।

সেৱাসমূহ

চেভিংছ একাউণ্ট - বেংকে বছৰি ৩.৫%ৰ পৰা ৭%লৈকে সুতৰ হাৰত চেভিংছ একাউণ্ট আগবঢ়ায়।

কাৰেণ্ট একাউণ্ট - ফিনো পেমেণ্টছ বেংকে ব্যৱসায় আৰু কৰ্পৰেটৰ বাবে কাৰেণ্ট একাউণ্ট প্ৰদান কৰে।

ধন স্থানান্তৰ সেৱা - বেংকে বিভিন্ন মাধ্যম যেনে মোবাইল, ইণ্টাৰনেট বেংকিং, আৰু এটিএমৰ জৰিয়তে ঘৰুৱা ধন স্থানান্তৰ সেৱা আগবঢ়ায়।

বীমা - ফিনো পেমেণ্টছ বেংকে আইচিআইচিআই লম্বাৰ্ডৰ সৈতে যোগাযোগ কৰি গ্ৰাহকসকলক মটৰ, স্বাস্থ্য, আৰু ভ্ৰমণ বীমাৰ দৰে অজীৱন বীমা সামগ্ৰী আগবঢ়াইছে।

তথ্য সংগ্ৰহ

শ্ৰেণী:পেমেণ্টছ বেংক
বৰ থেকেৰা

বৰ থেকেৰা(Garcinia pedunculata) এবিধ টেঙা ফল লগা চিৰসেউজ গছ। ই ঘাইকৈ এছিয়াৰ দক্ষিণ-পূব অঞ্চল বিশেষকৈ ম্যানমাৰ আৰু ভাৰতৰ উত্তৰ-পূৰ্বাঞ্চলত পোৱা যায়। অসমীয়া জন জীৱন আৰু খাদ্য প্ৰণালীত থেকেৰাৰ ব্যৱহাৰ অতীজৰে পৰা হৈ লাগিছে।

বৰ্ণনা

বৰ থেকেৰাৰ গা-গছ লেহুকা আৰু জোপোহা। পাতবোৰৰ স্পষ্ট মধ্যসিৰা দেখা যায়। পুং স্তৱক শেঁতা সেউজীয়া ৰঙৰ আৰু পুষ্পসজ্জা পানিচিল(panicles)৷ স্ত্ৰী স্তৱক অকলশৰীয়াকৈ থাকে। ফলবোৰ প্ৰায়ে ঘূৰণীয়া আৰু ব্যাস ৮ৰ পৰা ১২ ছেঃমিঃ। ইয়াৰ ভিতৰচোৱা ৰসেৰে পৰিপূৰ্ণ

ব্যৱহাৰ

থেকেৰাৰ পকা ফলসমূহ কেঁচাই বা সিজাই খোৱা হয়। সাধাৰণতে ফলবোৰ কাটি ৰদত শুকুৱাই সংৰক্ষণ কৰা হয়। শুকান থেকেৰা অসমৰ খাদ্য প্ৰণালীত বহুলভাৱে ব্যৱহাৰ কৰা হয়। মাছৰ টেঙা, মাটিমাহ আৰু থেকেৰা, আদিৰ দৰে অসমীয়া খাদ্যত থেকেৰা ব্যৱহাৰ কৰা হয়। লগতে আন শাক পাচলি আৰু ডাইলৰ লগতো থেকেৰা ব্যৱহাৰ কৰা হয়।
থেকেৰাৰ ঔষধি গুণো আছে। সাধাৰণতে পেটৰ অসুখত থেকেৰা খাবলৈ দিয়া হয়।

তথ্য সংগ্ৰহ

শ্ৰেণী:ফল
শ্ৰেণী:বৃক্ষ
শ্ৰেণী:উদ্ভিদজগত
শ্ৰেণী:অসমৰ উদ্ভিদ
দ্ৰুপদ

দ্ৰুপদ যজ্ঞসেন নামেও পৰিচিত হ'ল মহাভাৰতৰ এটি চৰিত্ৰ। তেখেত দক্ষিণ পাঞ্চাল ভূমিৰ ৰজা আছিল। তেখেতৰ ৰাজধানী কাম্পিল্য হিচাপে পৰিচিত আছিল। তেখেতৰ পিতৃৰ নাম আছিল পৃষত। তেখেত দ্ৰোণাচাৰ্যৰ বাল্য কালৰ বন্ধু আছিল। দ্ৰোণাচাৰ্যৰ আদেশত অৰ্জুনে দ্ৰুপদ ৰজাক বন্দী কৰিছিল।

দৌপদীৰ সয়ম্বৰ

দ্ৰুপদ ৰজাই তেখেতৰ কন্যা তথা পাঞ্চালৰ ৰাজকুমাৰী দ্ৰৌপদীৰ বিবাহৰ উদ্দেশ্যে সয়ম্বৰ
সভাৰ আয়োজন কৰিছিল।

কুৰুক্ষেত্ৰৰ যুদ্ধত তেখেতৰ ভূমিকা

দ্ৰুপদ ৰজাই কুৰুক্ষেত্ৰৰ যুদ্ধত পাণ্ডৱৰ হৈ যুদ্ধ কৰিছিল। তেখেত এজন মহাৰথী আছিল।

তথ্যসূত্ৰ

শ্ৰেণী:মহাভাৰতৰ চৰিত্ৰ
ইউটিউব ষ্টুডিঅ'

ইউটিউব ষ্টুডিঅ' (পূৰ্বতে ইউটিউব ক্ৰিয়েটৰ ষ্টুডিঅ' নামেৰে জনাজাত) আমেৰিকাৰ ভিডিঅ'-শ্বেয়াৰিং প্লেটফৰ্ম ইউটিউবে নিৰ্মাণ কৰা এটা প্লেটফৰ্ম। ইউটিউব ষ্টুডিঅ’ই কন্টেন্ট ক্ৰিয়েটৰসকলক ইউটিউবত তেওঁলোকৰ অনলাইন উপস্থিতি পৰিচালনা কৰিবলৈ, দৰ্শকৰ নিয়োজিততা বিশ্লেষণ কৰিবলৈ আৰু ইউটিউব অংশীদাৰ কাৰ্যসূচীত থাকিলে ৰাজহ আহৰণ কৰিবলৈ সক্ষম কৰে।।

ইতিহাস

২০০৫ চনত ইউটিউবে ক্ৰিয়েটৰ ষ্টুডিঅ’ ক্লাছিক প্ৰৱৰ্তন কৰে। ২০১৯ চনত গুগলৰ মেটেৰিয়েল ডিজাইন ইউজাৰ ইন্টাৰফেছৰ সৈতে মিল ৰাখিবলৈ ইউটিউব ষ্টুডিঅ’ৰ এক উল্লেখযোগ্য অভাৰহ’ল কৰা হৈছিল।

২০১৯ চনৰ নৱেম্বৰ মাহৰ ভিতৰত ক্ৰিয়েটৰ ষ্টুডিঅ' ক্লাছিক প্ৰৱেশ ক্ৰমান্বয়ে পুনৰ ব্ৰেণ্ড কৰা "ইউটিউব ষ্টুডিঅ'"ৰ সপক্ষে বন্ধ কৰা হয়, যিয়ে প্ৰায় ১৫০,০০০ সৃষ্টিকৰ্তাৰ বিকল্প হিচাপে কাম কৰে। ২০২০ চনৰ জানুৱাৰী মাহত ইউটিউব চেনেলৰ ১%ৰ পৰা ২০২০ চনৰ এপ্ৰিল মাহৰ ভিতৰত ১০০%লৈ এই প্ৰভাৱ বৃদ্ধি পায়।

বৈশিষ্ট্য

ইউটিউব ষ্টুডিঅ'ই সৃষ্টিকৰ্তাসকলক নিজৰ চেনেল পৰিচালনা কৰিবলৈ বৈশিষ্ট্য প্ৰদান কৰে, য'ত বাতৰি আৰু ব্যক্তিগত জাননীৰ বাবে ডেচব'ৰ্ড, প্লেটফৰ্মত নিজৰ ভিডিঅ'ৰ সাধাৰণ ব্যৱস্থাপনা, চেনেল বিশ্লেষণ, মুদ্ৰাকৰণ আৰু কপিৰাইট ব্যৱস্থাপনা, আৰু চেনেল কাষ্টমাইজেচনৰ বাবে অন্যান্য সম্পদ আৰু সঁজুলিসমূহ অন্তৰ্ভুক্ত।

তথ্যসূত্ৰ

বাহ্যিক সংযোগ

Official website

শ্ৰেণী:ইউটিউব
কামি

কামি (জাপানী ভাষাত: 神|神, আই পি এ'ত: kaꜜmi) হৈছে জাপানী শ্বিণ্ট' ধৰ্মবিশ্বাসত পোৱা আত্মা, কৰ্মকাণ্ড বা "দিব্য শক্তি"। যদিও কামি শব্দক প্ৰায় "আৰাধ্য" বুলি অনুবাদ কৰা হয়, বাস্তৱত ই অধিক জটিল। কামি পৰিদৃশ্যৰ কোনো অংশ, প্ৰকৃতিৰ কোনো শক্তি, বা জীৱ বা জীৱৰ কোনো গুণো হ'ব পাৰে। কামি কোনো সন্মানীয় মৃত ব্যক্তিৰ আত্মাও হ'ব পাৰে। কোনো কোনো কামিক সমগ্ৰ ফৈদৰ পূৰ্বপুৰুষ গণ্য কৰা হয় (কোনো কোনো পূৰ্বপুৰুষ যি জীৱিত অৱস্থাত কামিৰ গুণাগুণ অৰ্জন কৰাত সক্ষম হৈছিল, মৃত্যৰ পাছত প্ৰকৃততে কামি হৈ পৰিল)। পৰম্পৰাগত বিশ্বাস অনুযায়ী, মহান নেতা, যেনে সম্ৰাট জীৱিতাৱস্থাতে কামি হয়, বা মৃত্যুৰ পাছত কামিলৈ ৰূপান্তৰিত হয়।

শ্বিণ্ট' ধৰ্মত, কামি প্ৰকৃতিৰ পৰা পৃথক নহয়। তেওঁলোক প্ৰকৃতিৰ অংশ, ধনাত্মক আৰু ঋণাত্মক, উভয় গুণৰেই গৰাকী, আৰু ভাল আৰু বেয়া স্বভাৱৰ। কামি হ'ল মুচুবিৰ অভিব্যক্তি। মুচুবি ব্ৰহ্মাণ্ডৰ আন্তঃসংযুক্ত ঊৰ্জা। সেয়েহে শ্বিণ্ট' ধৰ্মত কোৱা হয় যে মানুহে কামিৰ দৰে হোৱাৰ প্ৰয়াস কৰা উচিত। কামি সাধাৰণ বিশ্বৰ পৰা গোপনে থাকে। তেওঁলোক এক অন্য বিশ্বৰ বাসী, যি আমাৰ বিশ্বৰ দৰেই: এই বিশ্বক শ্বিনকাই (神界) বোলা হয়। শ্বিনকাই অৰ্থ "কামিৰ বিশ্ব"। প্ৰকৃতিৰ বিস্ময়কৰ গুণাগুণৰ সৈতে সম্প্ৰীতিৰে থকাকেই কান্নাগাৰা ন' মিচি (随神の道 বা 惟神の道) বোলা হয়। কান্নাগাৰা ন' মিচিৰ অৰ্থ হ'ল, "কামিৰ মাৰ্গত চলা"। পাশ্চাত্য দৰ্শনৰ "নুমিনাচ"ৰ ধাৰণাৰ সৈতে কান্নাগাৰা ন' মিচিৰ মিল আছে।

নাম

কামি শব্দই জাপানী ভাষাত এজন দেৱতা, আৰাধ্য, দিব্য বা আত্মাক বুজায়। এই শব্দৰ প্ৰয়োগ মন (心霊), ঈশ্বৰ (ゴッド), পৰমেশ্বৰ (至上者), কোনো বিশেষ শ্বিণ্ট' দেৱতা, কোনো মূৰ্ত্তি, কোনো নীতি বা যিকোনো পূজিত বস্তুক বুজাবলৈ কৰা হয়।

যদিও কামিক সাধাৰণতে আৰাধ্য বুলি অনুবাদ কৰা হয়, কোনো কোনো শ্বিণ্ট' গৱেষকৰ মতে এনে অনুবাদে ভ্ৰান্তিৰ সৃষ্টি কৰিব পাৰে। কামি শব্দৰ ব্যৱহাৰ সংস্কৃত ভাষাত "দেৱ" শব্দৰ ব্যৱহাৰ, বা হিব্ৰিউ ভাষাত "ইল'হিম" শব্দৰ ব্যৱহাৰৰ দৰে, যাৰ্ক ঈশ্বৰ, দেৱতা, দেৱদূত বা আত্মাক বুজাবলৈ ব্যৱহাৰ কৰা হয়।

কামি শব্দৰ উৎপত্তিৰ কিছু অনুমান এনে ধৰণৰ:

কামিৰ গুড়ি আত্মা হ'ব পাৰে, বা আধ্যাত্মিকতাৰ যিকোনো এটি অংশ। কাঞ্জিত কামি এনেদৰে লিখা হয়: । চীনা-জাপানী পঠন হয় শ্বিন বা জিন। চীনা ভাষাত এই শব্দৰ অৰ্থ আৰাধ্য।
আইনু ভাষাত কামুয় শব্দই কামিৰ দৰেই এটি জীৱাত্মিক ধাৰণা প্ৰকাশ কৰে। সম্ভৱতঃ এই দুই শব্দ সম্বন্ধিত। খুব সম্ভৱ প্ৰাচীন জাপানী ভাষাৰ পৰা এই শব্দই আইনু ভাষাত প্ৰৱেশ কৰিলে।
ম'টুৰি নৰিনাগাই নিজৰ ক'জিকিত কামিৰ এটি পৰিভাষা প্ৰদান কৰিছে: "যিকোনো জীৱ যাৰ কোনো অসাধাৰণ গুণ আছে, আৰু যি বিস্ময়কৰ, সেয়াই কামি"।

যিহেতু জাপানী ভাষাৰ ব্যাকৰণত সংখ্যাৰ অনুমান পোৱা নাযায়, সেয়ে কামিয়ে এটি বস্তু বুজায় নে কেইবাটাও বস্তু বুজায়, সেই কথাৰ ওপৰত একমত নাই। যেতিয়া কোনো এটি কামিৰ কথা কোৱা হয়, "-কামি" প্ৰত্যয় ব্যৱহাৰ কৰা হয়। শব্দটো দুবাৰ ব্যৱহাৰ কৰি "কামিগামি" শব্দ পোৱা যায়। এই শব্দই একাধিক কামিক বুজায়।

তথ্য সংগ্ৰহ
হৃদয় এখন মহাকাব্য

হৃদয় এখন মহাকাব্য কিশোৰ মনজিৎ বৰা ৰচিত এখন উপন্যাস।

উদ্ধৃতিসমূহ

যৌৱনে কেৱল উৰিব খোজে;যি উত্তৰণৰ লগত একাকাৰ হৈ আছে অন্বেষণ আৰু কৃচ্ছ্ৰসাধনাৰ স্বৰ্ণ-স্বাক্ষৰ।যৌৱনৰ মাজত অনুভূত হয় জীৱনৰ নিবিড় কথন,প্ৰাণৱন্ত প্ৰজ্ঞা আৰু সৃষ্টিৰ কুন্দত কটা উন্মাদনা।
পৃথিৱীত এদিন মানুহৰ ভাব প্ৰকাশৰ আটাইবোৰ ভাষা শেষ হৈ যাব পাৰে।কিন্তু তাৰ পাছতো মানুহ থাকিব।হৃদয় থাকিব।নীৰৱতা বাজিব।চকুপানী সৰিব।...স্মৃতিভাৰাতুৰ মানুহে চকুলোৰে সাগৰ বোৱাব।আৰু সেই সাগৰেদি এদিন নিৰিবিলি জোনাক নিশা উভতি আহিব জাক জাক স্বপ্নৰ নাৱিক-প্ৰেমৰ বাবে।সৃষ্ট হ'ব হৃদয়ৰ চিৰায়ত মহাকাব্য।পৃথিৱীত মানুহৰ চকুপানীৰ ভাষা কোনোকালে লুপ্ত হৈ নযায়।
সময়ৰ প্ৰবাহ কোনেও ৰুদ্ধ কৰিব নোৱাৰে।আজিৰ গান গোৱা চৰাই কাইলৈ সোঁৱৰণি;তথাপি গানৰ মৃত্যু নাই,মৃত্যু নাই জীৱনৰ প্ৰবহমান শিল্পৰ।পুৱাৰ নিয়ৰৰ অস্তিত্ব দুপৰীয়ালৈ হেৰাই গ'লেও নিয়ৰৰ স্বমহিমা কোনোকালে ম্লান পৰি নাযায়।সময়ৰ কোবাল সোঁতত জীৱন হেৰাই যাব পাৰে,কিন্তু তাৰ মাজতো ক'ৰবাত নহয় ক'ৰবাত ৰৈ যায় কলাত্মক জীৱনৰ অনন্য গৰিমা;সমুদ্ৰই বুকুত দুৰ্লভ মুকুতা লৈ নীৰৱে প্ৰবাহিত হৈ থকাৰ দৰে।দুৰ্বাৰ গতিৰে।
মানুহৰ চেতনাৰ নিৰৱধি নদী স্তব্ধ কৰি কেতিয়াবা এক প্ৰগাঢ় দুখবোধে মৰ্মপ্ৰদেশ চুই যায়।কিন্তু এনে দুখো কিছুমান বিশেষ মুহূৰ্তত গান হৈ বাজিব পাৰে,যদি তাত প্ৰেমৰ অনিন্দ্যকান্তি অনুভূতি নিহিত হৈ থাকে।
ক'ৰবাত নহয় ক'ৰবাত কোনোবা এজন আছেই;যি আকুলতাৰে চুই যাব পাৰে হৃদয়ৰ সুগভীৰ প্ৰান্তৰ।যিজনে আহাৰমহীয়া নিজান হাবিত জিলিৰ মাতৰ দৰে ৰি-ৰিয়াই জগাই তুলিব পাৰে মানৱ প্ৰাণৰ বিষাদৰ আটাইবোৰ সুপ্ত চেতনাস্ৰোত।জীৱনৰ একান্ত নিৰ্জন পৰত এনে এক তীব্ৰ আলোড়নময় ৰহস্য-কোষেৰে মানুহে স্পৰ্শ কৰে পৰম কাৰুণিক সেই দৈৱিক অঞ্জলি।
আচলতে আধুনিক জীৱনত আমি প্ৰত্যেকেই একোজন কৰ্ণ।নিজৰ ভাগ্য নিজেই ৰচনা কৰি ল'ব লাগিব।উত্তৰণৰ বাট কোনোদিন সহজ নহয়।কিন্তু আমাক উত্তৰণ লাগিব:আত্মিক সততা আৰু নিজৰ কৃচ্ছ্ৰসাধনাই আনি দিয়া উত্তৰণ।
বৰষুণৰ ৰাতি প্ৰতিজন মানুহেই এবাৰলৈ হ'লেও নিজৰ সৈতে কথা পাতে;আৰু নিৰৱচ্ছিন্ন আত্মালাপে দুচকুৱেদি বোৱাই আনে চকুলোৰ বন্যা।চকুলোৰ বৰষুণত অৱগাহন কৰা মানুহৰ হৃদয় আকাশৰ দৰেই উদাৰ,অব্যক্ত আৰু যন্ত্ৰণাকাতৰ।

উৎস

শ্ৰেণী:অসমীয়া উপন্যাস
শ্ৰেণী:অসমীয়া গ্ৰন্থ
জোহানা হাৰ্ড

জোহানা হাৰ্ড, জন্ম নাম জংবাৰ্গ (৩ ডিচেম্বৰ ১৭৮৯ – ১২ মাৰ্চ ১৮৫১), এগৰাকী ছুইডেনৰ জলদস্যু আছিল।

জীৱন

গোটেনবাৰ্গৰ হিছিংগেনত থকা কৃষক ভাড়াতীয়া ভেন হাৰাল্ডছন জংবাৰ্গ (১৭৩৬-১৮৩০) আৰু আন্না ব্ৰিটা নিলছডটাৰ (১৭৬১-১৮২৫)ৰ কন্যা আছিল তেওঁ। ১৮১৩ চনত বহী ৰখীয়া ফ্ৰেড্ৰিক হাৰ্ড (১৭৭৬-১৮১৭)ৰ সৈতে বিবাহপাশত আবদ্ধ হয়। বিধৱা হিচাপে তেওঁ ভ্ৰাংগো দ্বীপত বাস কৰিছিল। বিধৱা হিচাপে নিজকে পোহপাল দিবলৈ অসুবিধা পাইছিল আৰু এবাৰ কোপেনহেগেনলৈ জাহাজেৰে গৈ শুল্ক নিয়ম নামানি বস্ত্ৰ বিক্ৰী কৰাৰ পিছত চোৰাং ব্যৱসায়ৰ অপৰাধত গ্ৰেপ্তাৰ কৰা হৈছিল।

১৮২৪ চনত পাইৰেচি আৰু হত্যাৰ অপৰাধত জোহান এণ্ডাৰছন ফ্লেটাছ, এণ্ডাৰছ এণ্ডাৰছন আৰু ক্ৰীষ্টেন এণ্ডাৰছনৰ মূৰ কাটি পেলোৱা হয় আৰু কাৰ্ল বৰ্জেছন (মৃত্যু ১৮৩৫)ক বলপূৰ্বক শ্ৰমৰ শাস্তি প্ৰদান কৰা হয়।
হাৰ্ডৰ বিৰুদ্ধে থকা প্ৰমাণ তেওঁৰ অস্বীকাৰৰ বিৰুদ্ধে ৰায়দানৰ বাবে অপৰ্যাপ্ত আছিল আৰু সেয়েহে তেওঁক মুকলি কৰি দিয়া হৈছিল। ১৮২৫ চনৰ পৰা ষ্টকহ’মত বাস কৰা বুলি নিশ্চিত কৰা হয়, য’ত তেওঁ নিজকে সাগৰীয় কেপ্তেইনৰ বিধৱা বুলি কয়। আপাত দৃষ্টিত তেওঁ নিজৰ অতীত লুকুৱাবলৈ সক্ষম হৈছিল আৰু শেষত ৰয়েল ডাকঘৰৰ ভিতৰত এটা পদ লাভ কৰিছিল, য'ত তেওঁৰ সুনাম আছিল। ১৮৫১ চনত ষ্টকহোমৰ এখন চেৰিটি হাস্পতালত তেওঁৰ মৃত্যু হয়।

উত্তৰাধিকাৰ

জোহানা হাৰ্ডক জনপ্ৰিয় স্মৃতিত দুখন ছবিৰ ভিতৰত এখন হিচাপে স্মৰণ কৰা হৈছিল; কঠিন অপৰাধী হিচাপে যিয়ে তাইৰ প্ৰেমিকক নিজৰ সৎ বৃত্তিটো পৰিত্যাগ কৰি জলদস্যু হ’বলৈ বুজাইছিল; বা দুখীয়া নিঃস্ব বিধৱা হিচাপে যিয়ে নিজৰ পোহপাল দিবলৈ যি পাৰে কৰিছিল।

তথ্য সূত্ৰ

শ্ৰেণী:অপৰাধ
শ্ৰেণী:মৃত ব্যক্তি
শ্ৰেণী:জলদস্যু
নবীন বৰুৱা

নবীন বৰুৱা (জন্ম- ১৯৫৫) অসমীয়া সাহিত্যৰ এগৰাকী ঔপন্যাসিক, গল্পকাৰ তথা সু-লেখক আৰু প্ৰকাশক। ভাৰতীয় ভাষাৰ প্ৰথমখন কেম্পাছ ন'ভেল (Campus Novel) কটন কলেজৰ জনক।

জন্ম আৰু পৰিচয়

নবীন বৰুৱাৰ জন্ম হয় ১৯৫৫ চনৰ ৭ নৱেম্বৰ তাৰিখে শিৱসাগৰ জিলাত। তেওঁৰ পিতৃৰ নাম যদুনাথ বৰুৱা আৰু মাতৃৰ নাম অমিয়া মালতী বৰুৱা। তেওঁ প্ৰথমিক শিক্ষা লাভ কৰে ফুকন নগৰ প্ৰাথমিক বিদ্যালয়ৰ পৰা আৰু ১৯৬৩ চনত শিৱসাগৰ চৰকাৰী বহুমুখী উচ্চতৰ মাধ্যমিক বিদ্যালয়ৰ পৰা উচ্চতৰ মাধ্যমিকৰ শিক্ষা লাভ কৰে। ১৯৬৫ চনত কটন কলেজৰ পৰা বিজ্ঞান শাখাত স্নাতক ডিগ্ৰী লাভ কৰে।

কৰ্ম আৰু সাহিত্য জীৱন

নবীন বৰুৱাই ১৯৬৬ চনৰ পৰা ১৯৭৪ চনলৈ মীন সঞ্চালক হিচাপে কাৰ্যনিৰ্বাহ কৰে। সাপ্তাহিক নীলাচল কাকতৰ ডিচেম্বৰ, ১৯৬৮ সংখ্যাত তেওঁৰ 'এজন বিষণ্ণ ডেকা ল'ৰা' নামৰ লেখা প্ৰকাশ। তেওঁৰ প্ৰথম উপন্যাস 'কটন কলেজ' প্ৰকাশ পায় ১৯৬৯ চনৰ ছমহীয়া নীলাচল কাকতৰ বিহু সংখ্যাত আৰু ধাৰাবাহিকভাৱে যোগেশ দাস সম্পাদিত 'প্ৰহৰী' আলোচনীত 'মন অজন্তা' উপন্যাস প্ৰকাশ পায়। ১৯৭৪ চনৰ ডিচেম্বৰ মাহত আকাশবাণীৰ যুৱবাণী অনুষ্ঠানৰ প্ৰথমগৰাকী প্ৰযোজক হিচাপে যোগদান কৰে আৰু ১৯৮২ চনৰ ৩০ জুনত পদত্যাগ কৰে। ১৯৮৩ চনৰ মাৰ্চ মাহত তেওঁ পূৰ্বাঞ্চল প্ৰিণ্টাৰ্ছ নামৰ এটা প্ৰেছ আৰম্ভ আৰু ১৯৮৯ চনত প্ৰেছটো টেকন'লজিৰ পৰিৱৰ্তনৰ বাবে প্ৰেছটো বন্ধ হয়। ১৯৮৩ চনৰ নৱেম্বৰ মাহৰ ৭ তাৰিখে পূৰ্বাঞ্চল প্ৰকাশন কাম আৰম্ভ কৰে আৰু বৰ্তমানলৈকে তেওঁ এই প্ৰকাশন ব্যৱসায়ৰ লগত জড়িত। তেওঁ সদৌ অসম পুথি প্ৰকাশক আৰু বিক্ৰেতা সন্থাৰ ১৯৯০ চনত প্ৰথম উপ-সভাপতি হিচাপে নিৰ্বাচিত হয়। সন্থাটো একেবাৰে দীৰ্ঘদিন নিষ্ক্ৰিয় হৈ থকাত আৰু দীৰ্ঘদিন অধিৱেশন নপতাৰ কাৰণে সন্থাৰ সভ্যসকলে এখন অধিবেশন আহ্বান কৰি ১৯৯৭ চনত সভাপতিৰ দায়িত্ব অৰ্পণ কৰে আৰু চাৰিবছৰ ধৰি ইয়াৰ দায়িত্ব গ্ৰহণ কৰি সদৌ অসম পুথি প্ৰকাশক আৰু বিক্ৰেতা সন্থাক নতুন ৰূপ দিয়াৰ প্ৰয়াস কৰে। ১৯৯৮ চনত এক নতুন ৰূপত উত্তৰ-পূব গ্ৰন্থমেলাৰ জন্ম হয়। তেওঁ এই গ্ৰন্থমেলাৰ প্ৰতিষ্ঠাপক সভাপতি নিৰ্বাচিত হয়। চাৰিবছৰ ধৰি তেওঁ সভাপতি হৈ আছিল।

প্ৰকাশিত উপন্যাস

কটন কলেজ
মন অজন্তা
প্ৰেমিকা
ফিনিক্স পখীৰ গান
গোটা তেজৰ সাৰ
অমোঘ নিবিড় অন্ধকাৰ
আৰ্চিত ফুলে মাথোঁ ৰাতিৰ তমসা
স্মৃতি হ'ব খোজা সৰু এটি সুৰ

তথ্য সূত্ৰ

শ্ৰেণী:অসমীয়া ঔপন্যাসিক
ৰিভা গাংগুলী দাস

ৰিভা গাংগুলী দাস (; জন্ম: ২৪ ডিচেম্বৰ ১৯৬১)) ভাৰতীয় বৈদেশিক সেৱাৰ কেডাৰৰ অন্তৰ্গত এগৰাকী অৱসৰপ্ৰাপ্ত ভাৰতীয় চৰকাৰী কৰ্মচাৰী। বাংলাদেশত ভাৰতৰ প্ৰাক্তন উচ্চায়ুক্ত আৰু ভাৰত চৰকাৰৰ স্বায়ত্তশাসিত সংগঠন ইণ্ডিয়ান কাউন্সিল ফৰ কালচাৰেল ৰিলেচনৰ প্ৰাক্তন সঞ্চালক প্ৰধান।

ব্যক্তিগত জীৱন

ৰিভা গাংগুলী দাসে শৈশৱৰ কালচোৱা নতুন দিল্লীত কটায়। ১৯৮৪ চনত দিল্লী বিশ্ববিদ্যালয়ৰ পৰা ৰাজনীতি বিজ্ঞানত স্নাতকোত্তৰ ডিগ্ৰী লাভ কৰা ছানীয়ে পিছলৈ দিল্লী বিশ্ববিদ্যালয়ত ৰাজনীতি বিজ্ঞানৰ অধ্যাপনা কৰে। ১৯৮৮ চনত বিবাহপাশত আবদ্ধ হয় আৰু তেওঁৰ দুটা সন্তান আছে: এগৰাকী কন্যা আৰু এজন পুত্ৰ।

কৰ্ম জীৱন

১৯৮৬ চনত ৰিভাই ভাৰতীয় বৈদেশিক সেৱাত যোগদান কৰে। এই ক্ষমতাত তেওঁ পৰিৱেশ বিষয়, বিশেষকৈ জলবায়ু পৰিৱৰ্তনৰ সৈতে জড়িত আলোচনাৰ লগত জৰিত আছিল। ২০১৫ চনৰ মাৰ্চ মাহত ৰিভা গাংগুলী দাসক ৰোমানিয়াত ভাৰতৰ ৰাষ্ট্ৰদূত নিযুক্তি দিয়া হয়। ২০১৫ চনৰ অক্টোবৰ মাহত তেওঁ আলবেনিয়া আৰু মলদোভাত ভাৰতীয় ৰাষ্ট্ৰদূত হিচাপে সমান্তৰালভাৱে স্বীকৃতি লাভ কৰে আৰু বুখাৰেষ্ট (ৰোমানিয়া)ত বাস কৰে।

২০২৩ চনৰ জুন মাহত মাথিয়াছ কৰ্ভিনাছ কলেজিয়ামত ভাষণ দিয়ে গাংগুলী দাসে
২০১৯ চনৰ মাৰ্চ মাহত তেওঁক বাংলাদেশত ভাৰতৰ উচ্চায়ুক্ত হিচাপে নিযুক্তি দিয়া হয়। ২০২০ চনৰ আগষ্ট মাহত তেওঁ এম ই এৰ সচিব (পূব) হিচাপে নিযুক্তি লাভ কৰে আৰু ২০২১ চনৰ ডিচেম্বৰ মাহলৈকে তেওঁলোকৰ কাৰ্যনিৰ্বাহ কৰে।

লগতে চাওক

হৰ্চ আৰু শ্ৰিংলা
পংকজ চাৰা

তথ্য সূত্ৰ
চেলচিয়া আইলান

চেলচিয়া এলিজাবেথ আইলান (জন্ম: ২ জুন ১৯৯৫) এগৰাকী আমেৰিকাত জন্মগ্ৰহণ কৰা ইণ্ডোনেছিয়ান অভিনেত্ৰী। তেওঁ ২০১৫ চনৰ ডি বালিক ৯৮ আৰু ২০১৬ চনৰ ৰুডি হাবিবিয়ে চলচ্চিত্ৰৰ বাবে পৰস্পৰ দুবাৰ চিত্ৰা বেষ্ট অভিনেত্ৰীৰ মনোনয়নৰ পদাধিকাৰী হৈছিল।

আইলান ২০১৪–২০১৭ চনত প্ৰসিদ্ধ ধাৰাবাহিক টেতাংগা মাচা গিতুত ছ'ফিয়া লাতজুবা, ডেভা মহেনৰা, আৰু ডৱি সাছোনোৰ সৈতে অভিনয় কৰি খ্যাতি লাভ কৰে। তেওঁ ২০১৫ চনৰ পৰা ২০১৮ চনৰ মাজত চাৰি বাৰ পৰম্পৰাগতভাৱে ইণ্ডোনেছিয়ান চয়েছ এৱাৰ্ডত বছৰৰ অভিনেত্ৰী হিচাপে বাচি পোৱা হৈছিল।

জীৱন আৰু শিক্ষা

চেলচিয়া আইলানে কুইন্স, নিউয়ৰ্ক চিটিত জন্ম গ্ৰহণ কৰে। তেওঁ এজনকেই সন্তানৰপৰা একমাত্ৰ কন্যা, যাৰ মাতৃ ইণ্ডোনেছিয়ান আৰু পিতৃ আমেৰিকান। আইলান জাকাৰ্টালৈ স্থানান্তৰ হয়, প্ৰাথমিক বিদ্যালয় আৰম্ভ কৰি মেন্তাৰী ইণ্টাৰকালচাৰেল স্কুলত উচ্চতৰ মাধ্যমিক সম্পূৰ্ণ কৰে।

ইয়াৰ পূৰ্বে, ২০০৫ চনত তেওঁ ৱালছ আইচক্ৰীমৰ এটা বিজ্ঞাপনত অভিনয় কৰিছিল।

২০১৫ চনত তেওঁ 'ডি বালিক ৯৮' নামৰ ঐতিহাসিক নাটকখনত বয় উইলিয়ামৰ বিপৰীতে আৰু ২০১৬ চনত 'ৰুডি হাবিবী' নামৰ আন এখন জীৱনীমূলক নাটকত অভিনয় কৰিছিল। এই দুয়োটা চৰিত্ৰই ইছলানক ২০১৫ আৰু ২০১৬ চনৰ চিত্ৰা বঁটাৰ শ্ৰেষ্ঠ অভিনেত্ৰীৰ শ্ৰেণীত একেৰাহে মনোনয়ন লাভ কৰাইছিল, য'ত তেওঁ ক্ৰমে তাৰা বাস্ৰো ('এ কপি অৱ মাই মাইণ্ড') আৰু কাট মিনি ('আথিৰা')ৰ হাতত পৰাস্ত হৈছিল।

২০১৬ চনৰ '৩ শ্ৰিকান্দি' নামৰ বায়'পিক ছবিখনত অভিনয়ৰ বাবে ইশলানে ২০১৬ চনৰ শ্ৰেষ্ঠ সহশিল্পী অভিনেত্ৰীৰ বাবে মায়া এৱাৰ্ড, ২০১৭ চনৰ ইণ্ডোনেছিয়ান মুভি এৱাৰ্ডত প্ৰিয় সহশিল্পী অভিনেত্ৰীৰ বঁটা, লগতে ২০১৬ চনৰ বান্দুং ফিল্ম ফেষ্টিভেলত শ্ৰেষ্ঠ অভিনেত্ৰীৰ বঁটা লাভ কৰে। একেই বছৰতে, তেওঁ মো ব্ৰাদাৰ্ছৰ একচন ছবি 'হেডশ্বট'ত এগৰাকী চিকিৎসকৰ চৰিত্ৰত অভিনয় কৰিছিল।

তেওঁ টিমো জাহজান্টোৰ একক পৰিচালনাৰ অভিষেক ছবি 'মে দ্য ডেভিল টেক ইউ'ত আলফিৰ মুখ্য চৰিত্ৰত অভিনয় কৰিছিল, যিখন ২০১৮ চনত মুক্তি লাভ কৰি সমালোচক আৰু বাণিজ্যিকভাৱে সফল হৈছিল। তেওঁ ২০২০ চনৰ ছিকুৱেল 'মে দ্য ডেভিল টেক ইউ টু'ত এই চৰিত্ৰটোত পুনৰ অভিনয় কৰিছিল আৰু তৃতীয় খণ্ড 'মে দ্য ডেভিল টেক ইউ: দাজ্জাল'ত অভিনয় কৰিবলৈ সাজু হৈছে।

আইলানে ল'ৰিয়েল, গাৰ্নিয়াৰ, টোকোপেডিয়া, পিজ্জা হাট, অপ্প', মেগনাম, ৰেকছ'না, আৰু মাতাহাৰী ডিপাৰ্টমেণ্ট ষ্ট'ৰৰ দৰে ব্ৰেণ্ডৰ একাধিক বিজ্ঞাপনত অভিনয় কৰিছে।

ব্যক্তিগত জীৱন

আইলানে ২০১৬ চনৰ ২৮ অক্টোবৰত ১৯২৮ চনৰ যুৱ প্ৰতিশ্ৰুতিৰ ৮৮ বছৰীয়া জয়ন্তীত ইণ্ডোনেছিয়ালৈ অৰিহণা যোগাবলৈ আৰু বহুত্ববাদৰ মূল্যবোধক সুৰক্ষিত কৰাৰ বাবে এক মঞ্চ হ’বলৈ উৎসৰ্গিত যুৱ সম্প্ৰদায় ‘ইউথ অৱ ইণ্ডোনেছিয়া’ প্ৰতিষ্ঠা কৰে। তেওঁ সম্প্ৰদায়টোৰ সভানেত্ৰী হিচাপেও কাম কৰে। তেওঁ ২০১৭ চনত জাকাৰ্টাত অনুষ্ঠিত দক্ষিণ-পূব এছিয়ান নেতা সন্মিলনত তেওঁক এগৰাকী উদ্ভাৱনী যুৱ নেত্ৰী হিচাপে নিৰ্বাচিত কৰা হয়। আইলানে ২০২২ চনৰ ৮ ডিচেম্বৰত ইণ্ডোনেছিয়াৰ ৰাজনীতিবিদ ৰব ক্লিণ্টন কাৰ্ডিনালক জাকাৰ্টা কেথেড্ৰেলত বিয়া কৰায়।

তথ্যসূত্ৰ

বাহ্যিক সংযোগ

শ্ৰেণী:ইণ্ডোনেছিয়ান অভিনেত্ৰী
শ্ৰেণী:মডেল
ৰাসায়নিক যৌগ

ৰাসায়নিক যৌগ হৈছে দুটা বা তাতোধিক ভিন্ন মৌল ৰাসায়নিক বন্ধনৰ দ্বাৰা লগলাগি সৃষ্টি হোৱা এক গঠন। মৌলবোৰ কিদৰে লগলাগে তাৰ ভিত্তিত চাৰি প্ৰকাৰৰ যৌগ গঠিত হয়: সহযোজী বান্ধনিৰ দ্বাৰা, লৱনসমূহ আয়নিয় বান্ধনিৰ দ্বাৰা, ধাতু সমূহ ধাতৱ বান্ধনিৰ দ্বাৰা আৰু কিছুমান জটিল যৌগ সমন্বয়ী সহযোজী বান্ধনিৰ দ্বাৰা।

নিৰ্দিষ্ট যোগৰ ৰাসায়নিক সংকেতৰ দ্বাৰা যৌগটো গঠন হোৱা মৌলসমূহৰ অনুপাত, মৌলসমূহৰ চমুনাম, আৰু মৌলসমূহৰ সংখ্যা প্ৰকাশ কৰা হয়। উদাহৰণ স্বৰূপে, পানী এবিধ যৌগ আৰু ইয়াৰ গঠন হ'বলৈ দুটা হাইড্ৰ'জেনৰ মৌল আৰু এটা অক্সিজেনৰ মৌল লাগে: ইয়াৰ ৰাসায়নিক সংকেত হৈছে H২O।
দুটা ভিন্ন যৌগ লগলাগি এটা বা একাধিক অন্য যৌগৰ সৃষ্টি হ'ব পাৰে, এই পৰিঘটনাক ৰাসায়নিক বিক্ৰিয়া বোলে। এই পক্ৰিয়াত যৌগৰ মৌলসমূহৰ মাজৰ বান্ধনি ভাগি যায় আৰু মৌলসমূহ পুনৰ নতুনকৈ বান্ধনিৰ দ্বাৰা লগ লাগি নতুন যৌগ গঠন কৰে। সাংকেতিকভাৱে এই প্ৰক্ৰিয়াক AB + CD --> AC + BD হিচাপে বৰ্ণনা কৰিব পাৰি, য'ত A, B, C, আৰু D প্ৰতিটো একক পৰমানু; আৰু AB, CD, AC, আৰু BD প্ৰতিটোৱে হৈছে একক যৌগ।
একাধিক একেধৰনৰ মৌল লগলাগিলে তাক যৌগ বুলি কোৱা নহয়, মৌল বুলিয়েই কোৱা হয়, যেনে হাইড্ৰ'জেনৰ দ্বিপৰমানুবিশিষ্ট মৌল (H২) আৰু ছালফাৰৰ বহু পৰমানুবিশিষ্ট মৌল (S৮)।

শ্ৰেণী:ৰসায়ন বিজ্ঞান
শান্তা ৰাও

শান্তা ৰাও (; আনুমানিক ১৯২৫ – ২৮ ডিচেম্বৰ ২০০৭) ভাৰতৰ এগৰাকী নৃত্যশিল্পী। কথকলি, ভাৰতনাট্যম আৰু কুচিপুড়ি অধ্যয়ন আৰু পৰিবেশন কৰিছিল। ধ্ৰুপদী নৃত্যৰ ক্ষেত্ৰলৈ আগবঢ়োৱা অৱদানৰ বাবে তেওঁক পদ্মশ্ৰী, সংগীত নাটক অকাডেমী বঁটা আৰু কালিদাস সন্মানেৰে সন্মানিত কৰা হয়। ১৯২৫ চনত বম্বেত (বৰ্তমান মুম্বাই) জন্মগ্ৰহণ কৰা ৰাৱে তাত আৰু বাংগালুৰুত বসবাস কৰিছিল। ২০০৭ চনৰ ২৮ ডিচেম্বৰত বাংগালুৰুৰ মালেশ্বৰমৰ বাসগৃহত তেওঁৰ মৃত্যু হয়।

জীৱন আৰু কৰ্ম

১৯২৫ চনৰ আশে-পাশে এক সাৰস্বত ব্ৰাহ্মণৰ ঘৰত শান্ত ৰাওৰ জন্ম হৈছিল। ১৯৩৯ চনত ৰাৱে এজন সংৰক্ষকৰ সৈতে কেৰালা কলামণ্ডলমত অধ্যয়ন কৰিবলৈ যাত্ৰা কৰে। ১৯৪০ চনত ত্ৰিশূৰত তেওঁ কথকলিৰ প্ৰথম প্ৰদৰ্শন কৰে।

ৰাৱে মীনাক্ষীসুন্দৰম পিল্লাইৰ ওচৰত ভৰতনাট্যমৰ শিক্ষা লৈছিল। ১৯৪২ চনত মাদ্ৰাচৰ মিউজিক একাডেমীত ভাৰতনাট্যমৰ অভিষেক হয়। ৰাৱে ভেম্পতী চিন্না সত্যমৰ অধীনত কুচিপুড়িৰ শিক্ষা লৈছিল।

সন্মান

১৯৭০: সংগীত নাটক একাডেমী বঁটা (ভাৰতনাট্যম)।
১৯৭১: পদ্মশ্ৰী

তথ্য সংগ্ৰহ

বাহ্যিক সংযোগ

শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
শ্ৰেণী:পদ্মশ্ৰী বঁটা বিজয়ী
অসম হোমিওপেথিক চিকিৎসা মহাবিদ্যালয়, নগাঁও

অসম হোমিওপেথিক চিকিৎসা মহাবিদ্যালয়, নগাঁও অসমৰ নগাঁও জিলাৰ হয়বৰগাঁৱত অৱস্থিত। ১৯৬৮ চনত এই মহাবিদ্যালয়খন প্ৰতিষ্ঠিত হৈছিল। ভাৰতৰ উত্তৰ-পূৰ্বাঞ্চলৰ ভিতৰত এইখনেই প্ৰথম হোমিওপেথিক চিকিৎসা মহাবিদ্যালয।

ইতিহাস

১৯৬৮ চনৰ ১৫ ছেপ্টেম্বৰ তাৰিখে নগাঁও জিলাৰ হলীবৰগাওঁ বালিকা উচ্চ মাধ্যমিক বিদ্যালয়ত অস্থায়ীভাবে মহাবিদ্যালয় খনৰ ক্লাছ আৰম্ভ হৈছিল। পিছলৈ নগাঁৱৰ বিখ্যাত ব্যৱসায়ী মেঘৰাজ আগৰৱালাদেৱে দান কৰা মাটিত স্থায়ীভাৱে মহাবিদ্যালয়খন প্ৰতিষ্ঠা কৰা হয়। ১৯৭২ চনৰ ২৯ নৱেম্বৰত গৌহাটী চিকিৎসা মহাবিদ্যালয়ৰ অধ্যক্ষ ডাঃ যোগেশ মহন্তয়ে ইয়াৰ আধাৰশিলা স্থাপন কৰে। ১৯৭৮ চনত অসম হোমিওপেথিক সন্থায়ে ইয়াক চিনাক্ত কৰাত ই হোমিওপেথি শিক্ষা আগবঢ়োৱা অসমৰ প্ৰথম প্ৰতিষ্ঠান হৈ পৰে। ১৯৮৮ চনৰ ১ জুলাইত এই মহাবিদ্যালয়খন অসম চিকিৎসা সঞ্চালকালয়ৰ অন্তৰ্ভুক্ত হয়। ১৯৬৮ চনৰ পৰা মহাবিদ্যালয় খনে হোমিওপেথিৰ ডিপ্লোমা আগবঢ়াই আহিছিল।
২০০০ চনৰ পৰা হোমিওপেথিৰ স্নাতক ডিগ্ৰী আগবঢ়াব আৰম্ভ কৰে। প্ৰথমে মহাবিদ্যালয়খন গৌহাটী বিশ্ববিদ্যালয়ৰ অন্তৰ্ভুক্ত আছিল, পিছলৈ ২০১১ চনত এইখন শ্ৰীমন্ত শংকৰদেৱ স্বাস্থ্য বিজ্ঞান বিশ্ববিদ্যালয়ৰ অন্তৰ্ভুক্ত হয়।

শিক্ষা

মহাবিদ্যালয় খনে পাঁচ বছৰ আৰু ছয়মহীয়া হোমিওপেথি পথ্য আৰু শল্য চিকিৎসাৰ স্নাতক ডিগ্ৰী আগবঢ়ায়। ২০১৬ চনত ইয়াৰ নামভৰ্তি ডিব্ৰুগড় বিশ্ববিদ্যালয়ে অনুষ্ঠিত কৰা সংযুক্ত প্ৰৱেশ পৰীক্ষাৰ দ্বাৰা কৰা হৈছে।
ইয়াত প্ৰতি বছৰে ৫০জন ছাত্ৰ-ছাত্ৰীৰ নামভৰ্তিৰ সুবিধা আছে।

তথ্য উৎস

বাহ্যিক সংযোগ

চৰকাৰী ৱেবছাইট

শ্ৰেণী:অসমৰ মহাবিদ্যালয়সমূহ
নমিতা গোখলে

নমিতা গোখলে (; জন্ম:১৯৫৬) এগৰাকী ভাৰতীয় লেখক, সম্পাদক, উৎসৱ পৰিচালক আৰু প্ৰকাশক। তেওঁৰ প্ৰথম উপন্যাস পাৰু: ড্ৰীমছ অৱ পেচন ১৯৮৪ চনত মুক্তি পাইছিল, আৰু তেতিয়াৰ পৰা তেওঁ কল্পকাহিনী আৰু ননফিক্সন লিখিছে, আৰু অকাল্পনিক সংকলন সম্পাদনা কৰিছে। তেওঁ দূৰদৰ্শনৰ অনুষ্ঠান কিতাবনামা: বুকচ্‌ এণ্ড বিয়ণ্ডৰ ধাৰণা আৰু পৰিচালনা কৰিছিল। তেওঁ জয়পুৰ সাহিত্য মহোৎসৱৰ প্ৰতিষ্ঠাপক আৰু সহ-পৰিচালক।

প্ৰাৰম্ভিক জীৱন আৰু শিক্ষা

১৯৫৬ চনত উত্তৰ প্ৰদেশৰ লক্ষ্ণৌত নমিতা গোখলেৰ জন্ম হয়। খুড়ীয়েক আৰু আইতাক শকুন্তলা পাণ্ডেৰত গোখলে ডাঙৰ হয়। দিল্লী বিশ্ববিদ্যালয়ৰ অধীনত, জেচাছ এণ্ড মেৰী কলেজত তেওঁ ইংৰাজী সাহিত্য অধ্যয়ন কৰে। ১৮ বছৰ বয়সত ৰাজীৱ গোখলেৰ সৈতে নমিতাৰ বিয়া হয় আৰু ছাত্ৰী অৱস্থাতে দুটি সন্তানৰ মাতৃ হয়।, ১৯৭০ দশকৰ চুপাৰ নামৰ এখন চলচ্চিত্ৰ সম্পৰ্কীয় আলোচনী গোখলেই সম্পাদনা আৰু পৰিচালনা কৰিছিল আৰু ১৯৮০ৰ প্ৰথমাৱস্থাত আলোচনীখন বন্ধ হৈ যোৱালৈকে সাতবছৰ তেওঁ এইখন নিয়মিতভাৱে প্ৰকাশ কৰিছিল।

উইলিয়াম ডেল্‌ৰিম্পল আৰু সঞ্জয় কে ৰয়ৰ
দ্যা বুক অৱ ছেড’জ, ১৯৯৯
শকুন্তলা: দ্যা প্লে অৱ মেম’ৰি, ২০০৫
প্ৰিয়া: ইন ইনক্ৰেডিবল ইন্দ্যা, ২০১১
দ্যা হেবিট অৱ ল’ভ, ২০১২
থিংচ্‌ টু লিভ বিহাইণ্ড, ২০১৬
লষ্ট ইন টাইম: ঘটোৎক’চ’ এণ্ড দ্যা গেম অৱ ইলিউচন্স, ২০১৭
বিট্ৰেইড বাই হ’প : আ প্লে অন দ্যা লাইফ অৱ মাইকেল মধুসূদন দত্ত (মালাশ্ৰী লালৰ সৈতে যুটীয়াভাৱে), ২০২০
দ্যা ব্লাইণ্ড মেট্ৰিআৰ্ক, ২০২১ (প্ৰকাশিতব্য)

নন-ফিকচন

মাউণ্টেইন ইকজ্‌ – ৰেমিনি্‌চেঞ্চ্‌ অৱ কুমায়ুনী ৱুইমেন, ১৯৯৪
দ্যা বুক অৱ শিৱা, ২০০০
দ্যা পাফি্‌ন মহাভাৰত, ২০০৯
ইন চাৰ্ছ অৱ সীতা (মালাশ্ৰী লালৰ সৈতে সহ-সম্পাদিত), ২০০৯
ট্ৰেভেলিং ইন, ট্ৰেভেলিং আউট (সম্পাদিত), ২০১৪
হিমালয়া: এডভেন্সাৰচ্‌, মেডিটেচনচ্‌, লাইফ (ৰস্কিন বণ্ডৰ সৈতে সহ-সম্পাদনা), ২০১৬
দ্যা হিমালয়ান আৰ্ক: জাৰ্নিচ্‌ ইষ্ট অৱ চাউথ-ইষ্ট (সম্পাদিত), ২০১৮
ফাইণ্ডিং ৰাধা: দ্যা কো্‌ৱেষ্ট ফ’ৰ ল’ভ, ২০১৮

স্বীকৃতি

সাহিত্যৰ বাবে, ২০১৭ চনত অসম সাহিত্য সভাৰ পৰা শতবৰ্ষীয় ৰাষ্ট্ৰীয় বঁটা
২০১৮ চনত আন্তঃৰাষ্ট্ৰীয় ডাবলিন লিটাৰেৰী বঁটাৰ তালিকাভুক্ত (থিংচ্‌ টু লিভ বিহাইণ্ড)

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক